钦定古今图书集成/明伦汇编/氏族典/第391卷 > 李崇矩
## 钦定古今图书集成/明伦汇编/氏族典/第391卷 > 李崇矩

按《宋史李崇矩传》：“崇矩字守则，潞州上党人。史弘肇

供备库副使。宋初，李筠叛，命崇矩屯河阳，以所部攻
大会砦，拔之，改泽潞南面行营前军都监。还，拜右监
门卫大将军，充三司使。从征李重进，还为宣徽北院”
使。乾德二年，拜枢密使。五年，加检校太傅。赵普为相，
崇矩以女妻普子承宗，相厚善。帝闻之不悦，出为镇
国军节度。六年，为左卫大将军。太平兴国二年，按行
河堤，未几，移琼、崖、儋、万四州都巡检使。代还，拜右千
牛卫上将军。雍熙三年，代宋渥判右金吾街仗。端拱
元年，卒。崇矩性纯厚，尢重然诺，尝事史弘肇，及卒，见
其子孙，必厚礼之，振其乏绝。子继昌。